Kenny McCormick får tak i den første PSPen i South Park og spiller "Heaven vs. Hell" døgnet rundt. Idet han runder spillet går han over en vei, og blir påkjørt av en bil, men i motsetning til de fleste andre ganger han har dødd er han ikke helt død denne gangen. Han blir holdt i live med en respirator. Det viser seg etter hvert at Kenny ble påkjørt av en grunn, PSPen er nemlig oppfunnet av Gud for å finne ut hvem som er verdig til å lede himmelens hær.